ขอรีวิวซ้ำร้านนี้อีกรอบเนอะ คือไปมาอีกรอบกับคุณ Ratto แล้วอาหารไม่ซ้ำกับครั้งแรกที่ไปทานมาค่ะ 
แต่ขอรีวิวไม่ยาวมานะคะ เพราะอาหารที่นี่เค้าเปลี่ยนไปเรื่อยๆ ประมาณ 2 สัปดาห์เปลี่ยนครั้งนึง ^^
คือไปทราบมาว่า starter ของร้านทั้งหมดจะเป็นแบบ cold ค่ะ ส่วน main dish ถึงจะเป็นแบบ cook  
ใครไม่ชอบอะไรเย็นๆ มองข้าม starter ไปได้เลยค่ะ แต่ถ้าอยากลองก็เล็งกันดีๆ นะคะ (ถามน้องพนักงานผู้หญิงคนไทยในร้านที่ชื่อ เจ ก่อนก็ได้ว่า
อะไร คืออะไร เค้าตอบได้จริงๆ นะ ช่วยได้เยอะเลย ^^)

อาหารวันนี้มี 
- ซุปเย็นถั่วกับมิ้นต์ อันนี้รสชาติอร่อยนะ คนไม่ชอบทานอะไรเย็นๆ คงจะไม่ชอบอีกตามเคย
- แซลมอน อันนี้อร่อยนะ เป็นแซลมอนหั่นลูกเต๋าอ่ะคะ คลุกเคล้ากับหอมใหญ่ น้ำมันมะกอก เนย แล้วซอสอะไรซักอย่างรสจะเปรี้ยวๆหน่อย
ทานคู่กับผักร็อคเก็ตที่อยู่ด้านบนเข้ากันดีนะ แต่จะมันๆ ไปนิดนึงค่ะ 
- หมูอบราดซอสมัสตาร์ด คืออะไรเป็นเหมือนเนื้อหมูอบ แล้วราดด้วยซอสมัสตาร์ด เห้ย มันโอเคนะ 
เค้าจะเสิร์ฟคู่กับข้าวสวย รสชาติเหมือนข้าวหมกไก่ แต่ไม่อยากทานข้าวก็เปลี่ยนเป็นมันบด หรือมันทอดก็ได้ค่ะ 
- แซลมอน(อะไรซักอย่าง5555) เป็นสเต๊กปลาแซลมอน ราดด้วยซอสที่ทำจากมะเขือเทศหั่น น้ำส้มสายชู แล้วอะไรอีกไม่มั่นใจ
เนื้อปลาสามารถเลือกระดับความสุกได้ค่ะ อันนี้ก็อร่อยดีนะ จานนี้สั่งมาคู่กับมันบด ขอบอกว่ามันบดหวานมากกกกกกกก!
สำหรับฝรั่งคงถูกใจ (มั้งคะ) คือหนักเนย นม สุดๆ แล้วใช่มันหวานบดด้วย เลยไปกันใหญ่ ทานไปก็ใส่พริกไทย เกลือกันไป ขำดีค่ะ5555

ของหวานก็อร่อยตามเคย ไม่ผิดหวังเลยค่ะ
สั่งมา 4 อย่าง สำหรับของหวาน คือ อยากลองหมดเลยไง ไม่ได้ตะกละนะ5555
มีอันนึงหน้าตาบรรเจิดมาก เป็นแตงโม กับเมลอน ใส่กับน้ำเชื่อมที่ฝนขิงลงไปด้วย ตามสไตล์ฝรั่งเลย แปลกดีนะไม่ค่อยได้เห็นกันเท่าไหร่ ^^
นอกนั้นจำชื่อไม่ได้แล้ว ติดตามดูรูปก็แล้วกันเนอะ ^^

แถมยังมีความลับอีกนิดหน่อยที่ได้ไปแอบสืบทราบมา5555 คือเฮดเชฟของร้านเป็นเชฟมิชลิน 2 สตาร์ด้วย
ไม่น่าเชื่อว่าร้านเล็กๆ ร้านนี้จะมีอะไรให้เซอร์ไพรส์แบบนี้เสมอเลย ที่สำคัญเจ้าของร้านรั่วและน่ารักมากค่ะ คุยเก่งสุดๆ
เห็นโต๊ะไหนคุยเก่งก็จะแถมเหล้า แถมโน่นนั่นนี่ให้ตลอดเลยค่ะ

สรุปร้านนี้ อาหารบ้างอย่างอาจจะแปลกไปสำหรับเราบ้าง แต่ก็ไม่ถึงกับทานไม่ได้นะคะ รู้สึกเหมือนได้ประสบการณ์ใหม่ๆ มากกว่า
เพราะเราคงไม่ได้เจอร้านอาหารฝรั่งเศสแท้ๆ ดั่งเดิม แล้วเป็นกันเองแบบนี้กันได้บ่อยๆ หรอกเนอะ ^^